**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI ATSINAUJINANČIŲ ENERGIJOS IŠTEKLIŲ PANAUDOJIMO PROJEKTUOSE**

2019 m. birželio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 41

punktu, Klimato kaitos specialiosios programos lėšų naudojimo tvarkos aprašu, patvirtinto Lietuvos Respublikos aplinkos ministro 2019 m. gegužės 5 d. įsakymu Nr. D1-266 „Dėl Lietuvos Respublikos aplinkos apsaugos ministro 2010 m. balandžio 6 d. įsakymo Nr. D1-275 „Dėl Klimato kaitos specialiosios programos lėšų naudojimo tvarkos aprašo patvirtinimo“ pakeitimo“ ir Lietuvos Respublikos aplinkos ministro 2018 m. birželio 6 d. įsakymą Nr. D1-467 „Dėl Klimato kaitos specialiosios programos lėšų naudojimo 2018 m. sąmatą detalizuojančio plano patvirtinimo“ Šilutės rajono savivaldybės taryba n u s p r e n d ž i a:

1. Pritarti Šilutės rajono savivaldybės administracijos ir kitų visuomeninės paskirties pastatų, kurie priklauso Savivaldybei, valdytojų projektų teikimui, kad būtų gauta subsidija pagal Klimato kaitos specialios programos priemonę „Atsinaujinančių energijos išteklių (saulės, vėjo, geoterminės energijos ar kitų, išskyrus biokuro) panaudojimas visuomeninės ir gyvenamosios (įvairių socialinių grupių asmenims) paskirties pastatuose“:
	1. Projektui „Atsinaujinančių energijos išteklių panaudojimas Žemaičių Naumiesčio gimnazijos

Gardamo progimnazijos skyriuje“;

1.2. Projektui „Atsinaujinančių energijos išteklių panaudojimas Žemaičių Naumiesčio mokykloje-

darželyje“;

* 1. Projektui „Atsinaujinančių energijos išteklių panaudojimas Juknaičių pagrindinės mokyklos

Pašyšių skyriuje“;

1.4. Projektui „Atsinaujinančių energijos išteklių panaudojimas Vilkyčių pagrindinėje mokykloje“;

1.5. Projektui „Atsinaujinančių energijos išteklių panaudojimas Gardamo seniūnijos pastate“;

1.6. Projektui „Atsinaujinančių energijos išteklių panaudojimas VšĮ „Šilutės ligoninė“.

1. Įsipareigoti, kad projektai bus įgyvendinti savarankiškai ir prisidėti prie projektų finansavimo iš Savivaldybės biudžeto ne mažiau kaip 20 proc. visų tinkamų finansuoti projektų išlaidų bei užtikrinti netinkamų finansuoti, tačiau šiems projektams įgyvendinti būtinų išlaidų padengimą ir tinkamų finansuoti išlaidų dalį, kurių nepadengia projektams skiriama parama.
2. Patvirtinti, kad projekte numatytos išlaidos nebuvo, nėra ir nebus finansuojamos iš kitų ES fondų ir kitų viešųjų lėšų.
3. Patvirtinti, kad projektas atitinka Savivaldybės strateginį plėtros planą ir įsipareigoti įtraukti šią priemonę į Savivaldybės strateginio planavimo dokumentus.
4. Užtikrinti projekto tęstinumą 5 metus po projekto įgyvendinimo pabaigos.
5. Įgalioti:

6.1. Žemaičių Naumiesčio gimnazijos direktorių Liudviką Genį pasirašyti visus su projektu „Atsinaujinančių energijos išteklių panaudojimas Žemaičių Naumiesčio gimnazijos Gardamo progimnazijos skyriuje“ susijusius dokumentus;

6.2. Žemaičių Naumiesčio mokyklos-darželio direktorę Zofiją Lydekienę pasirašyti visus su projektu „Atsinaujinančių energijos išteklių panaudojimas Žemaičių Naumiesčio mokykloje-darželyje“ susijusius dokumentus;

6.3. Juknaičių pagrindinės mokyklos direktorę Violetą Šimelionienę pasirašyti visus su projektu „Atsinaujinančių energijos išteklių panaudojimas Juknaičių pagrindinės mokyklos Pašyšių skyriuje“ susijusius dokumentus;

6.4. Vilkyčių pagrindinės mokyklos direktorę Ingą Kirkickienę pasirašyti visus su projektu „Atsinaujinančių energijos išteklių panaudojimas Vilkyčių pagrindinėje mokykloje“;

6.5. Gardamo seniūnę Birutę Pocevičienę pasirašyti visus su projektu „Atsinaujinančių energijos išteklių panaudojimas Gardamo seniūnijos pastate“ susijusius dokumentus;

6.6. VšĮ „Šilutės ligoninė“ vyriausiąjį gydytoją Darių Steponkų pasirašyti visus su projektu „Atsinaujinančių energijos išteklių panaudojimas VšĮ “Šilutės ligoninė“ susijusius dokumentus;

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |
| --- | --- | --- | --- |
| Virgilijus Pozingis | Asta Jagelavičienė | Arvydas Bielskis | Vita Stulgienė |
|  |  |  |  |
| 2019-06- | 2019-06-17 | 2019-06-18 | 2019-06-18 |

Parengė

Simona Bokštaitė-Dryžienė

2019-06-14

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

**DĖL TARYBOS SPRENDIMO „DĖL PRITARIMO DALYVAUTI ATSINAUJINANČIŲ ENERGIJOS IŠTEKLIŲ PANAUDOJIMO PROJEKTUOSE”**

2019 m. birželio 14 d.

Šilutė

|  |
| --- |
| 1. **Parengto projekto tikslai ir uždaviniai:**

Savivaldybės tarybai pritarus dalyvavimui projektuose, Šilutės rajono savivaldybės administracijos visuomeninės paskirties pastatuose, kurie priklauso Savivaldybei kaip valdytojai galės teikti paraiškas pagal Klimato kaitos specialios programos priemonę „Atsinaujinančių energijos išteklių (saulės, vėjo, geoterminės energijos ar kitų, išskyrus biokuro) panaudojimas visuomeninės ir gyvenamosios (įvairių socialinių grupių asmenims) paskirties pastatuose“, kad būtų gautas finansavimas. |
| 1. **Kaip šiuo metu yra sureguliuoti projekte aptarti klausimai.**

Projektai bus įgyvendinami remiantis Klimato kaitos specialiosios programos lėšų naudojimo tvarkos aprašu, patvirtintų Lietuvos Respublikos aplinkos ministro 2019 m. gegužės 5 d. įsakymu Nr. D1-266 „Dėl Lietuvos Respublikos aplinkos apsaugos ministro 2010 m. balandžio 6 d. įsakymo Nr. D1-275 „Dėl Klimato kaitos specialiosios programos lėšų naudojimo tvarkos aprašo patvirtinimo“ pakeitimo“ ir Lietuvos Respublikos aplinkos ministro 2018 m. birželio 6 d. įsakymu Nr. D1-467 „Dėl Klimato kaitos specialiosios programos lėšų naudojimo 2018 m. sąmatą detalizuojančio plano patvirtinimo“.Projektus įstaigos įgyvendins savarankiškai. |
| 1. **Kokių pozityvių rezultatų laukiama**.

Projektų įgyvendinimas prisidės prie energijos vartojimo visuomeninės paskirties pastatuose efektyvumo didinimo, leis efektyviau sumažinti išmetamų šiltnamio efektą sukeliančių dujų kiekį. |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

 Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Aktų keisti ar panaikinti nenumatoma.  |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Projektams numatyta iki 80 % subsidija, maksimalus subsidijos dydis – 500 tūkst. Eur. Šilutės rajono savivaldybės administracijos prisidėjimo dalis ne mažiau kaip 20 proc. visų tinkamų finansuoti projektų išlaidų. |
| 1. **Projekto autorius ar autorių grupė.**

Planavimo ir plėtros skyriaus vyriausioji specialistė Simona Bokštaitė-Dryžienė  |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Klimato kaitos programa |
| 1. **Kiti, autorių nuomone, reikalingi pagrindimai ir paaiškinimai.**

Nėra.  |

|  |
| --- |
| Planavimo ir plėtros skyriaus vyriausiasis specialistė Simona Bokštaitė-Dryžienė |